钦定古今图书集成/明伦汇编/氏族典/第537卷 > 石公弼
## 钦定古今图书集成/明伦汇编/氏族典/第537卷 > 石公弼

按《宋史石公弼传》：“公弼字国佐，越州新昌人。登进士
第，调卫州司法参军，再调涟水丞，知广德县，召为宗
正寺主簿，入见，擢监察御史，进殿中侍御史。大观二
年，拜御史中丞，劾蔡京罪恶，章数十上，京始罢。及刘
逵主国柄，公弼复论其废绍述良法，启用元祐邪党
学术，人以是知其非一意于正者。进兵部尚书兼侍”
读，以枢密直学士知扬州，改知襄州。蔡京再辅政，罗
致其罪，责秀州团练副使，台州安置。逾年，遇赦归。卒，
年五十五。